OpenLLM-France/wikimedia huggingface dataset:
# Banc Industrial de Catalunya

El Banc Industrial de Catalunya fou una entitat financera activa a Catalunya durant la segona meitat del segle xx. Fundat el 1965 per un grup d'industrials, entre els quals destacaven Manuel Ortínez, Antoni Puig, Manuel Raventós, Pere Corberó, Josep Maria Bultó, Domènec Valls Taberner, Eusebi Bertrand Serra, Oleguer Soldevila, Enric Masó, Antoni Forrellad, Raimon Carrasco i Jaume Carner. Andreu Ribera seria el seu primer president. Després de la crisi econòmica de 1973, el banc va entrar en declivi. L'entitat fou absorbida per Banca Catalana l'any 1980, en entrar aquesta com a soci majoritari. El 1982, a conseqüència de la crisi de Banca Catalana, va passar a ser gestionat pel Fons de Garantia de Dipòsits i posteriorment pel Banco de Vizcaya. El 1997 va publicar una memòria on informava de recursos propis per un valor de 3.700 milions de pessetes i un actiu de 3.800 milions. L'any 2000 va quedar completament integrat en Banco Bilbao Vizcaya Argentaria, que en va eliminar tota la senyalística pròpia.

## Referències

* ↑ «Banc Industrial de Catalunya». Gran Enciclopèdia Catalana. Barcelona: Grup Enciclopèdia Catalana.
* ↑ Martínez, Félix; Oliveres, Jordi. ¿Quién es Jordi Pujol? (en castellà). Penguin Random House Grupo Editorial España, 2014-10-09. ISBN 9788499924939.
* ↑ Garzón, Baltasar. El fango: Cuarenta años de corrupción en España (en castellà). Penguin Random House Grupo Editorial España, 2015-04-09. ISBN 9788499925240.
# Colibrí maragda de Puerto Rico

El colibrí maragda de Puerto Rico (Riccordia maugaeus) és una espècie d'ocell de la família dels troquílids (Trochilidae) que habita boscos oberts de Puerto Rico. Fins fa poc era inclòs al gènere Chlorostilbon.

## Descripció

* Petit colibrí d'uns 9 cm de llargària, amb un pes de 3,5 grs. aproximadament.
* Mascle amb un plomatge general verd, amb cua bifurcada blava i plomes de vol. Plomes blanques a les cuixes.
* Bec curt i recte, amb la mandíbula superior negra i l'inferior vermella amb punta negra.
* Potes i peus negres.
* Femella amb colors més apagats i cua menys bifurcada.

## Referències

* ↑ Comissió dels Noms dels Ocells en Català. Diccionari dels ocells del món: Ocells no passeriformes. Fundació Barcelona Zoo; Institut Català d'Ornitologia; TERMCAT, Centre de Terminologia
# 534
## Esdeveniments

* Els romans d'Orient destrueixen el regne vàndal del nord d'Àfrica.
* El general romà Apol·linar ocupa les Balears. Comença el període de les Illes Balears sota l'Imperi Romà d'Orient.
* Toledo es converteix en la capital del regne visigot.
* Es publica la segona i darrera revisió del Corpus Iuris Civilis.

## Naixements

* Leandre de Sevilla, religiós visigot i bisbe de Sevilla.

## Necrològiques

* 2 d'octubre - Atalaric, rei dels ostrogots.
* Godomar III, el darrer rei dels burgundis.

## Referències

* ↑ Crawford, 2013, p. 3.

## Bibliografia

* Crawford, P. The War of the Three Gods: Romans, Persians and the Rise of Islam (en anglès). Pen and Sword Books, 2013. ISBN 978-1-84884-612-8.
# Fitolacàcies

Fitolacàcia, Fitolacàcies o Phytolaccaceae és una família de plantes amb flors.

## Gèneres

Dins d'aquesta família es reconeixen quatre gèneres:
* Anisomeria D.Don
* Ercilla A.Juss.
* Nowickea J.Martínez & J.A.McDonald
* Phytolacca Tourn. ex L.

## Referències

* ↑ «Phytolaccaceae» (en anglès). Plants of the World Online. Royal Botanic Gardens. Kew. [Consulta: 15 gener 2023].

## Enllaços externs

* Phytolaccaceae Arxivat 2015-11-04 a Wayback Machine. in L. Watson and M.J. Dallwitz (1992 onwards). The families of flowering plants Arxivat 2007-01-03 a Wayback Machine.: descriptions, illustrations, identification, information retrieval. Version: 30st May 2006. http://delta-intkey.com Arxivat 2007-01-03 a Wayback Machine.
* Phytolaccaeae in the Flora of North America
* Phytolaccaeae in the Flora of China
* Fotos de les espècies representatives Arxivat 2007-02-03 a Wayback Machine.
# Jones

«Jones» té aquests significats:
* Geografia:
** Jones (Oklahoma), població dels Estats Units a l'estat d'Oklahoma.
** Fort Jones, població dels Estats Units a l'estat de Califòrnia.
* Biografies:
** Alan Jones, pilot de Fórmula 1 australià.
** Benjamin Jones (Wigan, 1882 - ?), ciclista en pista anglès.
** Brian Jones (Cheltenham, Gloucestershire, 1942 - Hartford, Sussex, 1969), músic anglès de rock.
** Catherine Zeta-Jones (Ganwyd, Gal·les, 1969), actriu gal·lesa.
** Chuck Jones (1912 - 2002), animador, caricaturista, guionista, productor i director de pel·lícules d'animació.
** Danny Jones (1986, Bolton, Gran Manchester), vocalista i guitarrista anglès.
** David Gwenallt Jones (1899 – 1968), poeta, crític i erudit gal·lès.
** David Robert Jones (1947, Brixton), músic anglès.
** Edward Coley Burne-Jones (Birmingham, 1833-98), pintor anglès.
** Gwyneth Jones (Pantnewynydd, Gal·les, 1936), soprano britànica.
** Inigo Jones (Smithfield, Londres, 1573 - 1652), arquitecte britànic.
** January Jones (Sioux Falls, Dakota del Sud, 1978), actriu estatunidenca.
** Jim Jones (Crete, Indiana, 1931 – Jonestown, Guyana, 1978), religiós estatunidenc.
** John Campbell-Jones, pilot de curses automobilístiques britànic.
** Marie Smith Jones (Còrdova, 1918 - Anchorage, 2008), darrer parlant de la llengua eyak, de l'Alaska sud-central.
** Peter Jones (Hamilton, Ontario, 1802 - Brantford, 1856), intel·lectual chippewa.
** Shirley Jones (1934, Charleroi, Pennsilvània), actriu estatunidenca
** Thomas Rupert Jones (Cheapside, Londres, 1819 − Chesham Bois, Buckinghamshire, 1911), geòleg i paleontòleg anglès.
** Tom Jones (Pontypridd, 1940), cantant de música pop del País de Gal·les.
** Tom Jones (pilot), pilot de curses automobilístiques estatunidenc
** Tommy Lee Jones (San Saba, Texas, (Estats Units) 1946), actor i director de cinema estatunidenc.
** Virginia Clara Jones (Saint Louis, 1920 - Thousand Oaks, 2005), actriu de cinema estatunidenca.
** William Jones, diversos personatges.
* Cinema:
** Indiana Jones, personatge fictici, arqueòleg aventurer i professor universitari.
** Indiana Jones i el temple maleït, pel·lícula dirigida per Steven Spielberg estrenada el 1984.
** Indiana Jones i l'última croada, pel·lícula d'aventures dirigida per Steven Spielberg estrenada el 1989
** Indiana Jones i el regne de la calavera de cristall, pel·lícula d'aventures dirigida per Steven Spielberg estrenada el 2008.
** Along Came Jones o "El cavaller de l'oest", pel·lícula estatunidenca dirigida per Stuart Heisler estrenada el 1945.
** Bridget Jones: The Edge of Reason, comèdia romàntica de 2004 dirigida per Beeban Kidron.
* Miscel·lània:
** Potencial de Lennard-Jones, model matemàtic.
** Mitjana Industrial Dow Jones, índex borsari.
** Proteïna de Bence Jones, globulina monoclonal que es troba a la sang o a l'orina.
** Proteïna de Bence-Jones, polipèptid albumosa.
** El diari de Bridget Jones, novel·la de Helen Fielding publicada el 1996.
** Ratpenat nasofoliat de Jones (Hipposideros jonesi) mamífer oriünd de l'Àfrica Central.
# Joanna Lohman

Joanna Lohman (Silver Spring, 26 de juny de 1982) és una centrecampista de futbol que va ser internacional pels Estats Units entre 2001 i 2007.

## Trajectòria

| Temporades | Clubs | Títols |
| 2000 - 2003 | Penn State Nittany Lions |
| | Maryland Pride |
| 2008 | Bälinge IF |
| 2009 | Washington Freedom |
| 2010 - 2011 | Philadelphia Independence |
| 11/12 | RCD Espanyol | 1 Copa |
| 2012 | DC United |
| 2013 - 2014 0 | Boston Breakers Apollon Limassol (cessió) |
| 2015 - act. | Washington Spirit |

## Referències

* ↑ «Soccer Times». Arxivat de l'original el 2016-03-03. [Consulta: 12 juliol 2016].
# Ernest & Celestine, contes d'hivern

Ernest & Celestine, contes d'hivern (títol original en francès: Ernest et Célestine en hiver) és una pel·lícula d'animació francesa dirigida per Julien Chheng i Jean-Christophe Roger, i publicada l'any 2017. La cinta agrupa quatre episodis de la sèrie Ernest et Célestine, la collection destinats per ser projectats al cinema: "Bibi", "Le Bouton d'accordéon", "Blizzard" i "Le Bal des souris". El 2018 es va estrenar el doblatge en català.

## Sinopsi

L’Ernest és un os enorme amb esperit d’artista i cor generós. Viu amb la Celestine, una rateta òrfena que fa temps va acollir a casa seva. Junts viuran tota mena d’aventures mentre es preparen per a l’arribada de l’hivern.

## Repartiment

* Pauline Brunner: Célestine
* Xavier Fagnon: Ernest
* Raphaëline Goupilleau: Madame Tulipa
* Lila Lacombe: Mélusine
* Lisa Caruso: Margotine
* Marie Facundo: Mandarine
* Odja Llorca: la mare ratolí
* Dominique Frot: el ratolí verd

## Referències

* ↑ Sorj Chalandon, «Ernest et Célestine en hiver», Le Canard enchaîné, SAS Les Editions Maréchal-Le Canard enchaîné, Paris, 22, p. 6, ISSN 0008-5405
* 1 2 «Ernest & Celestine, contes d'hivern». Base de dades Cinema en català. Gencat.cat. [Consulta: 18 juliol 2022].
* ↑ «Ernest i Célestine: Contes d'hivern». Ésadir.cat. [Consulta: 18 juliol 2022].
# Atomic City (U2)

«Atomic City» és una cançó del grup de rock irlandès U2, publicada com a senzill el 29 de setembre de 2023 sota el segell discogràfic d'Island Records. La cançó va ser produïda per Jacknife Lee i Steve Lillywhite, i gravada als Sound City Studios. La cançó va ser escrita com a vinculació promocional als concerts durant la residència U2:UV ''Achtung Baby'' de la banda al Sphere at The Venetian Resort a Las Vegas, i es va publicar el mateix dia que va tenir lloc el primer dels concerts. La banda va descriure el tema com un homenatge musical a artistes com Blondie, Giorgio Moroder i The Clash, així com a la música post-punk dels anys 70, mentre que la lletra fa referència a Las Vegas. El títol de la cançó és una referència al sobrenom de la ciutat durant els anys 50 quan era una destinació del turisme nuclear. És la primera cançó nova publicada per U2 des de «Your Song Saved My Life» de la banda sonora del musical animat Sing 2 el 2021.
Tot i no poder actuar durant la residència a causa de les cirurgies previstes i un període de recuperació, el bateria Larry Mullen Jr. va tocar la bateria durant la gravació del tema, i va apareix en la filmació del videoclip, que va ser rodat a Las Vegas i dirigit per Ben Kutchins. El vídeo es va gravar davant l'hotel Plaza a la mateia ciutat; la banda va tocar un breu concert sorpresa davant uns 250 seguidors, que varen poder escoltar la nova cançó per primera vegada.

## Personal
### U2

* Bono - veu principal
* The Edge : guitarra, cors
* Adam Clayton - baix
* Larry Mullen Jr. - bateria

### Intèrprets addicionals

* Jacknife Lee - cors de suport

### Producció i equip tècnic

* Jacknife Lee - productor, enginyer
* Steve Lillywhite - productor
* CJ Eiriksson – enginyer
* Tom Elmhirst - mesclador
* Adam Hong - ajudant de mescles
* Chris Bellman - enginyer de masterització

## Referències

* ↑ «U2 publica el nuevo tema "Atomic City" al comienzo de su estancia en Las Vegas» (en castellà). La Vanguardia, 29-09-2023 [Consulta: 30 setembre 2023].
* ↑ Minsker, Evan. «U2 Share New Song "Atomic City" Ahead of Las Vegas Concerts: Listen». Pitchfork, 29-09-2023. [Consulta: 29 setembre 2023].
* ↑ McCormick, Neil. «U2’s Atomic City: a sinfully good mash-up of glam rock and stadium belter». Telegraph, 29-09-2023. [Consulta: 29 setembre 2023].
* 1 2 Guerrero, Patricia «Escucha ‘Atomic City’, el primer sencillo de U2 en 2 años» (en castellà). Rolling Stone, 29-09-2023 [Consulta: 30 setembre 2023].
* ↑ Taysom, Joe. «U2 reveal 'Atomic City' video "took its toll" on Larry Mullen Jr». Far Out, 29-09-2023. [Consulta: 29 setembre 2023].
# Colibrí maragda de barbeta blava

El colibrí maragda de barbeta blava (Chlorestes notata) és una espècie d'ocell de la família dels troquílids (Trochilidae) que alguns autors consideren l'única espècie del gènere Chlorestes, i altres inclouen a Chlorostilbon.

## Descripció

* Fa 8,5 - 9 cm de llarg, amb un pes d'uns 3,8 g. Bec amb uns 18 mm de llarg, amb la mandíbula superior negra i la inferior vermellosa.
* Mascle amb plomatge molt vistós, bàsicament verd. Capell i dors bronzat. Cuixes blanques. Cua de color blau metàl·lic. Un pegat blau a la gola.
* Femella amb ventre blanquinós.

## Hàbitat i distribució

Habita el boscos de ribera, sabanes i praderies des de l'est de Colòmbia, Veneçuela, Trinitat i Tobago i Guaiana, cap al sud, a través de l'est de l'Equador fins a l'est del Perú i Brasil amazònic i oriental.

## Subespècies

S'han descrit tres subespècies:
* C. n. notata (Reich GC, 1793). Des del nord-est de Colòmbia i Veneçuela, a través de las Guaiana fins a l'est de Brasil i Trinidad i Tobago.
* C. n. obsoleta (Zimmer, 1950). Nord-est de Perú.
* C. n. puruensis (Riley, 1913). Nord-oest de Brasil, sud-est de Colòmbia i nord-est del Perú.

## Referències

* ↑ «Colibrí maragda de barbeta blava». Cercaterm. TERMCAT, Centre de Terminologia. Rev. 11 octubre 2024(català)
* ↑ Chlorestes notata a Integrated Taxonomic Information System Rev. 07/11/2013 (anglès)
# Abdi İpekçi

Abdi İpekçi (İstanbul, 9 d'agost de 1929 – 1 de febrer de 1979) fou un periodista turc, editor en cap de Milliyet i assassinat per Mehmet Ali Ağca. İpekçi es va casar amb Sibel İpekçi (Dilber) i va tenir una filla, Nükhet i un fill Sedat İpekçi.
Abdi İpekçi fou un activista de pau. El seu nom va ser donat a un "Premi de Pau i Amistat (Turco-Grec)".

## Referències

* 1 2 Asu Maro. «Önce kalemi vuruldu, sonra kalbi» (en turc). Milliyet, 01-02-2015. [Consulta: 24 desembre 2020].
* ↑ http://www.milliyet.com.tr/2000/01/31/haber/hab08a.html
* ↑ «Abdi İpekçi mezarı başında anıldı» (en turc). Milliyet, 01-02-2014. [Consulta: 24 desembre 2020].
* ↑ «Turkish Greek Friendship» (en anglès). [Consulta: 24 desembre 2020].

## Vegeu també

* Abdi İpekçi Arena
# Fitoalexina

Les fitoalexines són substàncies antimicrobianes sintetitzades de novo per plantes que s'acumulen ràpidament en zones infectades per fitopatògens. Són inhibidors d'ampli espectre i són químicament diverses però tenen tendència a ser terpenoides, glicoesteroides i alcaloides; tanmateix, els investigadors sovint troben convenient estendre aquesta definició per tal d'incloure a tots els fitoquímics que formen part de l'arsenal de defensa de les plantes.

## Funció

Les fitoalexines produïdes en les plantes actuen com toxines per a l'organisme que les ataca i ho fan per exemple, punxant la paret cel·lular de l'atacant, retardant la maduració, interrompent el metabolismes o evitant la reproducció del patogen. D'altra banda, els fitopatògens capaços de degradar les fitoalexines són més virulents que els que no en són capaços.

## paper dels fenols naturals en la defensa de les plantes

Els fenols naturals de les plantes tenen un paper en la defensa contra el patògens fúngics.
En els raïms de la vinya el trans-resveratrol és una fitoalexina produïda contra el creixement de fongs com és el de la podridura grisa (Botrytis cinerea) i el delta-viniferin és una altra fitoalexina produïda contra el míldiu per l'agent Plasmopara viticola. La pinosilvina és una toxina sintetitzada abans de la infecció que es presenta en el duramen de les pinàcies (Pinaceae).

## Referències

* ↑ Glazebrook and Ausbel; Ausubel, FM «Isolation of phytoalexin-deficient mutants of Arabidopsis thaliana and characterization of their interactions with bacterial pathogens». PNAS, 91, 19, 1994, pàg. 8955–8959. DOI: 10.1073/pnas.91.19.8955. PMC: 44725. PMID: 8090752.
* ↑ «The role of grape polyphenols on trans-resveratrol activity against Botrytis cinerea and of fungal laccase on the solubility of putative grape PR proteins, F. Favaron, M. Lucchetta, S. Odorizzi, A.T. Pais da Cunha and L. Sella, Journal of Plant Pathology (2009), 91 (3), pages 579–588, 2009 579» (PDF). Arxivat de l'original el 2020-08-18. [Consulta: 22 gener 2011].
* ↑ Timperio, Anna Maria; d'Alessandro, Angelo; Fagioni, Marco; Magro, Paolo; Zolla, Lello «Production of the phytoalexins trans-resveratrol and delta-viniferin in two economy-relevant grape cultivars upon infection with Botrytis cinerea in field conditions». Plant Physiology and Biochemistry, 50, 1, 2012, pàg. 65–71. DOI: 10.1016/j.plaphy.2011.07.008. PMID: 21821423.
* ↑ Hovelstad, Hanne; Leirset, Ingebjorg; Oyaas, Karin; Fiksdahl, Anne «Screening Analyses of Pinosylvin Stilbenes, Resin Acids and Lignans in Norwegian Conifers». Molecules, 11, 1, 2006, pàg. 103–14. DOI: 10.3390/11010103. PMID: 17962750.

## Enllaços externs

* THE CHEMICAL DEFENSES OF HIGHER PLANTS GERALD A. ROSENTHAL
* Notes from the Underground Donald R. Strong and Donald A. Phillips
# Joan de Kidros

Joan de Kidros (Joannes Citrus) fou un bisbe grec, que va ser bisbe de Citrus (grec Kitro o Kidros, l'antiga Pidna) vers el 1200.
Fou l'autor de Ἀποκρίεσις πρὸς Κωνσταντῖνον Ἀρχιεπίσκοπον ?υρραχίου τὸν Καβάσιλαν, titulat en llatí Response ad Constantinum Cabasilum, Archiepiscopum Dyrrachii.
# Jonesboro (Arkansas)

Jonesboro és una població dels Estats Units a l'estat d'Arkansas. Segons el cens del 2006 tenia 64.849 habitants.

## Demografia

Segons el cens del 2000, Jonesboro tenia 55.515 habitants, 22.219 habitatges, i 14.353 famílies. La densitat de població era de 269,1 habitants/km².
Dels 22.219 habitatges en un 30,1% hi vivien nens de menys de 18 anys, en un 48,9% hi vivien parelles casades, en un 12,2% dones solteres, i en un 35,4% no eren unitats familiars. En el 27,5% dels habitatges hi vivien persones soles el 9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,93.
Per edats la població es repartia de la següent manera: un 22,9% tenia menys de 18 anys, un 16,6% entre 18 i 24, un 28,1% entre 25 i 44, un 20,5% de 45 a 60 i un 11,8% 65 anys o més.
L'edat mediana era de 32 anys. Per cada 100 dones de 18 o més anys hi havia 88,8 homes.
La renda mediana per habitatge era de 32.196 $ i la renda mediana per família de 42.082 $. Els homes tenien una renda mediana de 31.668 $ mentre que les dones 21.633 $. La renda per capita de la població era de 17.884 $. Entorn del 12,9% de les famílies i el 17,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Jonesboro». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Jonesboro». American Fact Finder. Oficina del Cens dels Estats Units, 12-01-2010.
# Jillian Banfield

Jillian Banfield (Armidale, 18 d'agost de 1959) és una bioquímica i geomicrobiòloga australiana. El 2011, va rebre el premi L'Oréal-Unesco per a les dones en ciència pel seu treball sobre el comportament dels bacteris i la matèria en condicions extremes amb influència al medi ambient i la Terra.

## Biografia

El 1978 es va matricular a la Australian National University, on va obtenir el títol de graduadar en ciències el 1981. El 1985, va obtenir el títol de màster en ciències. El 1986 es va inscriure a la Universitat Johns-Hopkins, on va obtenir el 1987 un Màster en Art en Ciències de la Terra i dels Planetes. Va acabar el doctorat el 1990 sota la supervisió del professor David Veblen. Del 1990 al 2001, va ensenyar i dirigir investigacions a la Universitat de Wisconsin a Madison. Del 1996 al 1998, va ensenyar a la Universitat de Tòquio. Des de 2001, ha estat professora a la Universitat de Califòrnia a Berkeley i ha dirigit investigacions al Lawrence-Berkeley National Laboratory.
El 1978 es va matricular a la Australian National University, on va obtenir el títol de graduadar en ciències el 1981. El 1985, va obtenir el títol de màster en ciències. El 1986 es va inscriure a la Universitat Johns-Hopkins, on va obtenir el 1987 un Màster en Art en Ciències de la Terra i dels Planetes. Va acabar el doctorat el 1990 sota la supervisió del professor David Veblen. Del 1990 al 2001, va ensenyar i dirigir investigacions a la Universitat de Wisconsin a Madison. Del 1996 al 1998, va ensenyar a la Universitat de Tòquio. Des de 2001, ha estat professora a la Universitat de Califòrnia a Berkeley i ha dirigit investigacions al Lawrence-Berkeley National Laboratory.

## Premis

* 1999: Premi MacArthur
* 2000: Boca Guggenheim
* 2006: Membre de l'Acadèmia Nacional de Ciències dels Estats Units
* 2011: Premi L'Oréal-Unesco per les dones i la ciència
* 2015: Membre de l'Acadèmica Australiana de Ciències
* 2018: Membre de la Royal Society.
* 2020: Premi Urey de la European Association of Geochemistry* 2020

## Referències

* ↑ (anglès)Présentation sur le site de l'université de Californie à Berkeley
* 1 2 13e Prix L'Oréal-UNESCO pour les Femmes et la Science, 2011
* ↑ (anglès)Son CV
* ↑ (anglès)La page de son laboratoire
* ↑ (anglès)Présentation sur le site de la fondation MacArthur
* ↑ (anglès)sa page sur la fondation Guggenheim
* ↑ (anglès)Jillian F. Banfield sur le site de l'[académie nationale des sciences
* ↑ (anglès)Professor Jillian Fiona Banfield sur le site de l'académie australienne des sciences Arxivat 2019-06-02 a Wayback Machine.
* ↑ «Jillian Banfield» (en anglès). [Consulta: 30 octubre 2018].
* ↑ (anglès)
# Elisabet de Borbó (1614-1664)

Elisabet de Borbó - Élisabeth de Bourbon, Mademoiselle de Vendôme - (París, agost de 1614 - ibídem 19 de maig de 1664) fou una noble francesa, filla del duc de Vendôme Cèsar de Borbó (1594 - 1665) i de la duquessa Francesca de Lorena (1592 - 1669). L'11 de juliol de 1643 es va casar al Louvre amb el duc Carles Amadeu de Savoia, duc de Nemours (1624 - 1652), fill del duc Enric de Savoia, duc de Nemours (1572 - 1632) i d'Anna de Lorena (1600 - 1638). El matrimoni va tenir cinc fills:
* Maria Joana Baptista de Savoia (1644 - 1724), casada amb Carles Manuel II de Savoia (1634 - 1675).
* Maria Francesca de Savoia (1646 - 1683), casada primer amb el rei Alfons VI de Portugal (1643 - 1683), i després amb el també rei Pere II de Portugal (1648 - 1706).
* Josep, nascut i mort el 1649.
* Francesc de Savoia, nascut i mort el 1650.
* Carles Amadeu de Savoia, nascut i mort el 1651.

## Enllaços externs

* http://www.geneall.net